એવું નથી કે આ ભાઈ નવરા છે અને તેમને કોઈ કામધંધો નથી. થાણેની મહાનગર ટેલિફોન નિગમ લિમિટેડમાં તેઓ ફુલ ટાઇમ કામ કરતા હોવાથી આખો દિવસ બિઝી હોય છે. એટલે જ પ્રકાશ સેવાણી પોતાના ઘરેથી થાણે આવવાની ટ્રેનની મુસાફરી દરમ્યાન આવતા-જતા બન્ને વખતે બે થેલા ભરીને ટોટલ દસથી પંદર પાણીની બૉટલો ઊંચકીને લાવે છે. સવારે ઑફિસ જવા નીકળતા પહેલાં ઘરેથી બૉટલો ભરી લેવાની અને ઘરે આવતી વખતે ઑફિસમાંથી પાણી ભરી લેવાનું.